**MINISTARSTVO PROSVJETE**

o b j a v lj u j e

**K O N K U R S**

**ZA SUFINANSIRANJE ŠKOLARINE NA**

**MAGISTARSKIM I DOKTORSKIM STUDIJAMA U ZEMLJI I INOSTRANSTVU I PUTNIH TROŠKOVA ZA STUDIJSKE BORAVKE U INOSTRANSTVU**

**1. SUFINANSIRANJE MAGISTARSKIH STUDIJA**

Ministarstvo će sufinansirati školarinu za 60 kandidata upisanih na prvu godinu magistarskih studija u zemlji i inostranstvu studijske 2016/2017. godine, i to po 10 iz oblasti: prirodno-matematičkih, tehničko-tehnoloških, biotehničkih, medicinskih, društvenih i humanističkih nauka, kandidatima koji po pravilu ispunjavaju sljedeće uslove:

* da nijesu u radnom odnosu;
* da imaju ukupan prosjek ocjena, odnosno indeks uspjeha na osnovnim i specijalstičkim studijama veći od 9,00 (društvene i humanističke nauke), odnosno veći od 8,50 (ostale nauke);
* da imaju preporuke od strane dva profesora;
* da posjeduju znanje jednog svjetskog jezika;
* da nemaju u potpunosti pokrivene troškove školarine iz drugih izvora (dokumentovati ovjerenom sudskom izjavom) i
* da su državljani Crne Gore.

Kandidatima će se sufinansirati školarina u iznosu od 500 eura.

Ukoliko se prijavi više kandidata iz jedne oblasti nauka, a imaju ispunjen uslov koji se odnosi na prosječnu ocjenu, odnosno indeks uspjeha, prioritet će imati kandidati sa većom prosječnom ocjenom, odnosno indeksom uspjeha.

Konkurs za ove namjene otvoren je 30 dana od dana objavljivanja.

**2. SUFINANSIRANJE DOKTORSKIH STUDIJA**

Ministarstvo će sufinansirati školarinu za 24 kandidata upisanih na prvu godinu doktorskih studija u zemlji i inostranstvu studijske 2016/2017. godine, i to po četiri iz oblasti: prirodno-matematičkih, tehničko–tehnoloških, biotehničkih, medicinskih, društvenih i humanističkih nauka, koji po pravilu ispunjavaju sljedeće uslove:

* da nijesu u radnom odnosu;
* da imaju ukupan prosjek ocjena, odnosno indeks uspjeha na osnovnim, specijalističkim i magistarskim studijama veći od 9,00 (društvene i humanističke nauke), odnosno veći od 8,50 (ostale nauke);
* da imaju preporuke od strane dva profesora;
* da posjeduju znanje jednog svjetskog jezika;
* da nemaju u potpunosti pokrivene troškove školarine iz drugih izvora (dokumentovati ovjerenom sudskom izjavom) i
* da su državljani su Crne Gore.

Kandidatima će se sufinansirati školarina u iznosu od 1.000 eura.

Ukoliko se prijavi više kandidata iz jedne oblasti nauka sa istim prosjekom ocjena, odnosno indeksom uspjeha, prioritet će imati kandidati koji imaju veći prosjek ocjena, odnosno indeks uspjeha i veći broj objavljenih naučnih radova.

Konkurs za ove namjene otvoren je 30 dana od dana objavljivanja.

**3. SUFINANSIRANJE PUTNIH TROŠKOVA ZA STUDIJSKE BORAVKE U INOSTRANSTVU I DOBITNIKE STIPENDIJA STRANIH VLADA**

Ministarstvo može sufinansirati putne troškove za:

* dobitnike stipendija za studijske boravke u 2017. godini, u minimalnom trajanju od 30 dana, po osnovu programa mobilnosti
* za nastavno osoblje koje će, u okviru CEEPUS programa, boraviti kao gostujući predavači na inostranoj ustanovi visokog obrazovanja, u 2017. godini, u minimalnom trajanju od 15 dana i
* dobitnike stipendija stranih vlada za 2017/2018. godinu, koje se realizuju preko Ministarstva prosvjete.

Sredstva će se odobriti kandidatima koji ispunjava uslove predviđene posebnim konkursom za stipendije, odnosno programe mobilnosti.

Za programe mobilnosti i stipendije stranih vlada Ministarstvo će sufinansirati putne troškove u iznosu do 200 eura.

Konkurs za ove namjene otvoren je do 15. decembra 2017. godine.

\* \* \*

Tekst Konkursa i prijavni formulari sa spiskom dokumentacije koju je potrebno dostaviti nalaze se na web stranici Ministarstva prosvjete ([www.mps.gov.me](http://www.mps.gov.me), link konkursi).

Prijave sa potrebnom dokumentacijom dostavljaju se na adresu:

Ministarstvo prosvjete - Direktorat za visoko obrazovanje

Vaka Đurovića b.b. Podgorica

Arhiva - kancelarija broj 5

Kontakt telefoni: (020) 410 193 i 410 195